**Ministru kabineta rīkojuma projekta “Grozījums Attīstības sadarbības politikas plānā 2015. gadam” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts pēc Ārlietu ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2015. gada ietvaros nav iespējams īstenot Attīstības sadarbības plāna 2015. gadam 3. sadaļas „Plānā paredzētie pasākumi” rīcības virzienu 1.5. “Sadarbība ar Uzbekistānu muitas jomā”. Daļu no neizlietotā finansējuma 35 327.50 euro apmērā nepieciešams pārdalīt un izmantot Baltijas Mediju izcilības centra (turpmāk – Centrs) īstenotajam projektam – apmācību programmai Austrumu partnerības reģiona žurnālistiem. Centram ir unikāla funkcija un ekspertīze mediju profesionālās kvalitātes celšanā, jo tas balstās uz ciešu sadarbību starp Baltijas valstu, Ziemeļvalstu un Vācijas mediju pārstāvjiem un izglītības iestādēm ar darba pieredzi gan Baltijas, gan Austrumu partnerības valstu reģionā. Plānots uzsākt pilotprojektu Austrumu partnerības žurnālistu atbalstam jau šogad, lai sadarbību varētu padziļināt 2016. gadā (valsts budžetā tiks piešķirti 50 000 euro Centra īstenota projekta īstenošanai 2016. gadā). Ņemot vērā pašreizējo ģeopolitisko situāciju un Krievijas veikto informatīvo kampaņu pret Austrumu partnerības valstīm, mediju stiprināšana kļūst par vienu no svarīgākajiem Austrumu partnerības politikas uzdevumiem. Notikumi Ukrainā ir parādījuši, ka bruņota konflikta un informatīvā kara gadījumā žurnālistam ir nepieciešamas papildus prasmes, lai iegūtu nepieciešamo informāciju un pārvērstu to atbildīgi veidotā un objektīvā stāstā. Vardarbība, sarežģīti, bīstami darba apstākļi, informācijas bloķēšana un apzināta (vai neapzināta) dezinformācija ir tikai daži no šķēršļiem, ar ko ikdienā jāsaskaras medijiem, sniedzot sabiedrībai objektīvu informāciju. Reaģējot uz iepriekš minētajiem izaicinājumiem, Centrs īstenos projektu “Kara žurnālistika: apmācību programma Eiropas Austrumu partnerības valstu žurnālistiem”.Baltijas Mediju izcilības centrs ir biedrība, ko izveidojuši Latvijas, Lietuvas un Igaunijas mediju pārstāvji un izglītības iestādes ar mērķi atbalstīt neatkarīgus, kvalitatīvus plašsaziņas līdzekļus, sekmējot žurnālistu, citu plašsaziņas speciālistu un mediju organizāciju apmācību un zināšanu un prasmju uzlabošanu Baltijas valstīs un ārpus to robežām, kā arī preses un vārda brīvības veicināšanai.Projekta mērķi: 1)apmācīt neatkarīgu mediju žurnālistus atpazīt drošības riskus, identificēt uzticamus avotus un izvairīties no emocionālās iesaistes ietekmes uz vēstījuma objektivitāti, strādājot kara, sociālo nemieru vai terora aktu apstākļos. 2)Iegūt prasmes nelabvēlīgos apstākļos strādāt droši un radīt atbildīgas, demokrātiskas žurnālistikas standartos balstītu produktu. Lai sasniegtu šos mērķus, projekta ietvaros notiks četru dienu apmācības par personisko drošību, darbu ar avotiem un ētikas jautājumiem. Ar pieredzē balstītu piemēru un praktisku uzdevumu palīdzību žurnālisti apgūs būtiskas prasmes atbildīgam darbam ārkārtas apstākļos, kas būs pielietojamas gan darbā ar iekšzemes notikumiem, gan ziņojot par ārkārtas notikumiem citās valstīs.Apmācību programmas pasniedzēji atlasīti, balstoties uz šādiem kritērijiem: 1. vairāku gadu pieredze darbā aktīvas karadarbības zonā;
2. pieredze starptautiskās žurnālistu apmācībās;
3. augsts dalībnieku novērtējums par konkrētajiem pasniedzējiem līdzīgās apmācībās iepriekšējos gados.

Apmācību programmas dalībnieki – žurnālisti tika atlasīti, balstoties uz šādiem kritērijiem: 1. darbs neatkarīgos medijos ar skaidri definētiem ētikas standartiem;
2. rakstiskas atsauksmes no Rīgas Ekonomiskās augstskolas par žurnālistiem, kuri jau ir apmeklējuši līdzīgas apmācības;
3. pārstāvība no visām Austrumu partnerības valstīm.

Projekta budžets: 35 327.50 euro.Ņemot vērā iepriekš minēto, nepieciešams veikt grozījumu Attīstības sadarbības plānā 2015.gadam, papildinot Attīstības sadarbības plāna 3. sadaļu „Plānā paredzētie pasākumi” ar jaunu rīcības virzienu – „1.10. Apmācības programma Austrumu partnerības reģiona žurnālistiem”, novirzot šim mērķim 35 327.50 euro.Projektu paredzēts īstenot līdz 2015. gada 31. decembrim, nosakot Ārlietu ministriju par atbildīgo institūciju un Baltijas Mediju izcilības centru kā projekta īstenotāju.  |
| 3. | Projekta izstrādē iesaistītās institūcijas | Ārlietu ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Baltijas Mediju izcilības centru kā projekta īstenotāju un Austrumu partnerības valstu žurnālistus kā potenciālos projekta dalībniekus.  |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015** | Turpmākie trīs gadi (euro) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizēts izdevumu aprēķins projekta īstenošanai pievienots anotācijas pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumi 35 327.50 euro apmērā tiks segti no Ārlietu ministrijas budžeta programmā 07.00.00 „Attīstības sadarbības projekti un starptautiskā palīdzība” piešķirtā finansējuma. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | 2015. gada 13. novembrī Ārlietu ministrija organizēja Attīstības sadarbības politikas konsultatīvās padomes sēdi, kurā tika sniegta informācija un notika viedokļu apmaiņa par Baltijas Mediju izcilības centra projektu.  |
| 2. | Sabiedrības līdzdalība projekta izstrādē | Nav  |
| 3. | Sabiedrības līdzdalības rezultāti | Latvijas Platformas attīstības sadarbībai (turpmāk – LAPAS) viedoklis (iebildums): "Apzinoties tēmas nozīmīgumu un specifiskos anotācijā minētos apstākļus, LAPAS neiebilst pret rīkojuma projekta tālāku virzību. Vienlaikus vēršam uzmanību, ka rīkojuma projekts ir pretrunā ar ĀM konsultatīvajā padomē attīstības sadarbības jautājumos ĀM definētajiem kritērijiem projektu iekļaušanai plānā bez konkursa un iepirkuma procedūrām (ilgtermiņa un citu finansētāju līdzfinansēti projekti), kā arī ĀM nepubliskoja iespēju pieteikties uz pārdalāmo finansējumu visām iesaistītajām pusēm. Tādējādi LAPAS turpina uzturēt konceptuālu iebildumu, ka ĀM attīstības sadarbības finansējuma sadalījumā neievēro labas pārvaldības, caurspīdīguma un vienlīdzīgas pieejas principus."Latvijas Pašvaldību savienības (turpmāk – LPS) viedoklis: “Apzinoties tēmas nozīmīgumu un specifiskos anotācijā minētos apstākļus, LPS neiebilst pret rīkojuma projekta tālāku virzību. Vienlaikus vēršam uzmanību, ka rīkojuma projekts ir pretrunā ar ĀM konsultatīvajā padomē attīstības sadarbības jautājumos ĀM definētajiem kritērijiem projektu iekļaušanai plānā bez konkursa un iepirkuma procedūrām (ilgtermiņa un citu finansētāju līdzfinansēti projekti), kā arī ĀM nepubliskoja iespēju pieteikties uz pārdalāmo finansējumu visām iesaistītajām pusēm. Tādējādi LPS uzsver, ĀM attīstības sadarbības finansējuma sadalījumā neievēro labas pārvaldības, caurspīdīguma un vienlīdzīgas pieejas principus.” |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija, Baltijas Mediju izcilības centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Institūciju funkcijas un uzdevumi netiek paplašināti vai sašaurināti. Saistībā ar noteikumu projekta izpildi nav nepieciešams veidot jaunas institūcijas, kā arī nav plānots likvidēt, reorganizēt vai apvienot esošās institūcijas.  |
| 3. | Cita informācija | Nav. |

Anotācijas IV, V sadaļa – projekts šo jomu neskar.

Ārlietu ministra vietā –

Finanšu ministrs J. Reirs

Vizē:

Ārlietu ministrijas valsts sekretārs A. Pildegovičs

03.12.2015. 09:00

1192

Z.Rožkalne

67016417,

zane.rozkalne@mfa.gov.lv